活人歌
作者：釋印肅
朝代：宋

paragraphs: 大聖靈驗普菴圓，廣施含靈遇有緣。
信心清浄通靈感，萬病俱銷釋業愆。
文殊體，用普賢，活人歌裏現金仙。
藥王藥上非他術，扁鵲孫真共一言。
分三服，浄水煎，莫將血味污心田。
萬物有形皆我體，但行慈德解讎冤。
內無想，外無緣，何必神方肘後傳。
身心本是金剛體，不解觀心被業纏。
藥病銷，心月圓，信時佛豈獨西天。
在在處處人皆有，世間無比這靈源。
除罪垢，脫百冤，解使昏□朗義天。
信知非我誰爲病，大士維摩笑裏眠。
從生病，我不顛，體沒眾生我病痊。
不二法門誰敢道，金毛師子露身全。
速投藥，解塵緣，莫學群迷眼似聖。
隨機應感非難易，信手拈來不用錢。